Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Gazan palestiinalaisislamistit ampuivat raketin Etelä-Israeliin.
Kansainvälinen atomienergiajärjestö IAEA -
kertoo saaneensa huomattavan määrän tietoa Iranilta -
koskien sen ydinohjelman aiempia sotilaallisia ulottuvuuksia.
Egyptin presidentti al-Sisi ja Venäjän presidentti Putin -
sopivat kahdenvälisten suhteiden ja talousyhteistyön edistämisestä.
Palestiinalaisislamistit ampuivat eilen illalla raketin -
Gazan kaistaleelta kohti Etelä-Israelin asutuksia.
Raketti räjähti avomaalla Eshkolin kunnan alueella.
Loukkaantumisia tai vahinkoja ei ole tullut tietoon. Israelin ilmavoimien -
kerrotaan vastanneen raketti- hyökkäykseen iskemällä kohteeseen, -
jossa armeijan mukaan valmistetaan aseita islamistiselle Hamasille.
Israelin armeija pitää Hamasia syyllisenä -
kaikkiin Gazasta tehtyihin iskuihin ja korostaa, -
ettei Israel suvaitse yrityksiä horjuttaa Etelä-Israelin turvallisuutta.
Tammikuusta 2015 lähtien palestiinalaiset -
ovat ampuneet kahdeksan rakettia Gazasta Israelin eteläosiin.
Kaksi korkea-arvoista entistä USA:n hallitusvirkamiestä -
vetosi Obaman hallintoon, jotta se toimittaisi Israelille -
edistyneimpiä laser-ohjattuja pommeja sekä keinot niiden käyttämiseksi.
Israel voisi näin iskeä Iranin ydinlaitoksiin, -
mikäli Iran yrittää hankkia ydinaseita.
Washington Post -lehden julkaisemassa artikkelissa -
entinen CIA-päällikkö David Petraeus -
ja Obaman entinen Lähi-idän neuvonantaja Dennis Ross -
vaativat useita toimenpiteitä ydinsopi- muksen onnistumisen takaamiseksi.
Lisäksi he pyysivät presidentti Obamaa -
sitoutumaan sotilasoperaatioon Irania vastaan, jos Iran yrittää -
hankkia ydinaseita sopimuksen umpeuduttua 15 vuoden kuluttua.
Kansainvälinen atomienergiajärjestö -
kertoi saaneensa huomattavan määrän tietoa Iranilta -
sen ydinohjelman aiemmista sotilaallisista puolista.
On kuitenkin liian varhaista sanoa mitään tietojen ajantasaisuudesta.
Iran on jarruttanut YK:n ydinjärjestön tutkimuksia -
ydinohjelmansa mahdollisista "sotilaallisista puolista" jo vuosia.
Iran piti kuitenkin viimeisimmän lupauksensa -
lisätietojen lähettämisestä IAEA:lle 15.8. mennessä.
Tarkastamme nyt kirjallisen selonteon, -
jonka saimme 15. elokuuta.
Emme voi keskustella vielä -
Iranin tarjoaman selonteon yksityiskohdista.
Seuraava askeleemme -
on tietojen tarkastelu ja kysymysten tekeminen 15. syyskuuta mennessä.
Sen jälkeen Iran ja IAEA aloittavat varmennusprosessin.
Historiallinen sopimus saavutettiin Iranin ja P5+1-maiden -
eli USA:n, Venäjän, Kiinan, Ranskan, Iso-Britannian ja Saksan välillä 14.7.
Iranin saamat pakotehelpotukset riippuvat IAEA:n raportista -
koskien Iranin aiempaa ja nykyistä ydinohjelmaa.
IAEA:n johtaja Yukiya Amano sanoi lehdistötilaisuudessa, -
että IAEA tutkii parhaillaan tietoja -
muodostaakseen niistä selkeän arvion.
On toistaiseksi liian aikaista sanoa, -
löytyykö tiedoista mitään uutta.
Analysoimme parhaillaan tietoja.
Arvion tekemistä varten meidän on saatava kokonaiskuva asiasta.
IAEA:ta on painostettu erityisesti USA:n republikaanien taholta, -
kun se salasi Iranin kanssa tehdyn erillissopimuksen, -
jonka tarkoitus on hälventää huolia -
Iranin ydinohjelman aiemmista sotilaallisista puolista.
Iranin IAEA:n-lähettiläs kertoi, -
että Iran ja IAEA eivät saa paljastaa suunnitelman yksityiskohtia.
Hän lisäsi, -
että kaikki tiedot, jotka saatetaan kansainvälisen yhteisön tietoon, -
löytyvät IAEA:n lopullisesta raportista.
Parchinin osalta meillä on luottamuksellinen erillisjärjestely.
Emme aio paljastaa sen yksityiskohtia.
Se, mitä voidaan nähdä jatkossa, -
on IAEA:n myöhemmin julkistama raportti, -
joka on samalla koko asian loppuarvio.
Nyt Moskovaan. Egyptin presidentti al-Sisi ja Venäjän presidentti Putin -
neuvottelivat talousyhteistyöstä, taistelusta ääriliikkeitä vastaan -
sekä Lähi-idän poliittisesta tilanteesta.
Toivon, että vierailunne aikana saamme keskusteltua talousaiheista.
Kauppavaihtohan kasvoi maittemme välillä 86 prosenttia viime vuonna.
Toivon keskustelua myös Lähi-idän tilanteesta, -
Israel-palestiinalais-aiheen ratkaisusta ja terrorisminvastaisesta taistelusta.
Kaikissa näissä Egypti on avainasemassa.
Putin on vaalinut suhteita Egyptiin, joka oli Neuvostoliiton liittolainen -
kylmän sodan aikana ja lisäksi perinteinen venäläisaseiden ostaja.
Presidentti Putin vieraili Egyptissä helmikuussa ja kävi neuvotteluja -
presidentti al-Sisin kanssa. Putin on tukenut al-Sisiä voimakkaasti.
Al-Sisi vierailee nyt Venäjällä kolmatta kertaa valtaannousunsa jälkeen.
Arvoisa presidentti, aina kun tapaamme, -
Egyptin kansa odottaa toiveikkaana -
suhteidemme vahvistumista ja kehit- tymistä kaikilla aloilla ja alueilla: -
niin taloudessa kuin terrorisminvastaisessa taistelussa, -
aivan erityisesti omalla seudullamme Lähi-idässä, joka kärsii parhaillaan -
vakavista ongelmista kuten terrorismista ja ääriliikkeistä.
Tapaamisensa jälkeen presidentit Putin ja al-Sisi -
lupasivat vahvistaa edelleen maittensa välistä yhteistyötä.
Presidentti Putin ilmoitti muun muassa, -
että Venäjä aikoo osallistua ydin- voimalan rakentamiseen Egyptiin.
Suuri taloushanke -
on venäläisteknologiaan perustuvan ydinvoimalan rakentaminen Egyptiin.
Länsivallat määräsivät viime vuonna talouspakotteita Venäjälle -
Ukrainan konfliktin takia. Venäjä on sen jälkeen kiihtyvällä tahdilla -
pyrkinyt luomaan suhteita Aasiaan, Afrikkaan ja Etelä-Amerikkaan.
Se on myös lämmittänyt suhteitaan entisiin neuvostoajan liittolaisiin.
Sitten Libanoniin. "Te haisette" -kampanja, joka syntyi protestina -
hallituksen epäonnistuttua jätekriisin ratkaisussa, -
on kerännyt tuhansia mielenosoittajia kaduille. Protestit uhkaavat hallitusta.
Jätekriisi alkoi viime kuussa, -
kun Beirutin pääkaatopaikka suljet- tiin eikä korvaavaa vaihtoehtoa ole.
Vaikka jätehuolto on taas käynnistynyt joillain alueilla, -
kestävää ratkaisua ei ole silti vielä löydetty.
Libanonin poliittisista puolueista riippumaton protestiliike -
näkee poliittiset kiistat ja korruption syynä siihen, -
ettei kriisiä ole saatu ratkaistua -
ja keräämättömät roskakasat löyhkäävät nyt kaduilla.
"Te haisette" -kampanjaan osallistuvat ovat libanonilaisia, -
jotka kokosivat joukkonsa Facebookissa, -
kun jätekriisin vaikutus alkoi koskettaa kaikkia libanonilaisia joka puolella.
Jätekriisi vaikuttaa kaikkiin libanonilaisiin.
Syynä on poliitikkojen korruptio. Libanonin kansan ei pitäisi joutua -
kantamaan tämän korruption aiheuttamaa taakkaa.
Se taakka kuuluu korruptoituneille viranomaisille.
Kriisi on lisännyt Libanonissa epävakautta, -
joka johtuu eri ryhmien välisistä jännitteistä -
sekä myös noin 1,2 milj. pakolaisen saapumisesta naapurimaa Syyriasta -
pieneen, noin 4,5 milj. asukkaan Libanoniin.
Libanonin hallitus muodostettiin viime vuonna -
Saudi-Arabian ja Iranin siunauksella.
Se on välttänyt täydellisen tyhjiön johtotasolla, -
mutta ei ole saanut sovittua uudesta presidentistä yli vuoteen.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman